b"\n_START_ARTICLE_\nKaley Cuoco\n_START_SECTION_\nZgodnje \xc5\xbeivljenje\n_START_PARAGRAPH_\nKaley Christine Cuoco se je rodila 30. novembra 1985 v Camarilu, Kalifornija, ZDA, o\xc4\x8detu Garyju Cuocu in mami Layne Anne Wingate. Ima mlaj\xc5\xa1o sestro Briano. Kaley se je \xc5\xa1olala doma in diplomirala pri \xc5\xa1estnajstih letih. Doma ima veliko hi\xc5\xa1nih ljubljen\xc4\x8dkov: med njimi je tudi terier Raquel.\n_START_SECTION_\nKariera\n_START_PARAGRAPH_\nCuocova je kariero za\xc4\x8dela pri \xc5\xa1estih letih in sicer kot fotomodel. Njena prva igrana vloga je bila leta 1992 v filmu Quickstand: No Escape. Potem leta 1994 igra v My So-Called Life in Northern Exposure, leto pozneje pa v Virtuosity. Sledi kratek premor, leta 1997 pa spet zaigra v Toothless in Picture Perfect. Leta 2000 se pojavi v Alley Cats Strike, Growing Up Brady in Don't Forget Your Toothbrush. Leta 2001 se pojavi v The Ellen Show, leta 2002 pa v First Monday. Od leta 2003 do leta 2005 igra Bridget Hennessy v 8 Simple Rules. Leta 2003 poleg prej omenjene serije igra tudi v A Merry Mickey Celebration, leto pozneje pa v The Hollow in 10.5. Od leta 2004 do leta 2006 ima glasovno vlogo Brandy Harrington v Brandy and Mr. Whiskers._NEWLINE_Leta 2005 jo revija FHM-Us' uvrsti med 100 najboj seksi \xc5\xbeensk na svetu tistega leta._NEWLINE_Od leta 2005 do leta 2006 igra Billie Jenkins v seriji \xc4\x8carovnice. Leta 2007 igra v Prison Break, Cougar Club in To Be Fat Like Me. Istega leta je za\xc4\x8dela snemati serijo The Big Bang Theory (kjer igra Penny), ki jo snema \xc5\xa1e zdaj. Leta 2008 je posnela Wasted, Killer Movie in Penthouse, leta 2009 pa je zaigrala Rebecco Dubrovich v Opravljivki.\n_START_SECTION_\nOsebno \xc5\xbeivljenje\n_START_PARAGRAPH_\nKaley trenutno \xc5\xbeivi v San Fernando Valleyju (Kalifornija), skupaj s svojim nem\xc5\xa1kim ov\xc4\x8darjem Dukeom in \xc4\x8divavo Peteyjem. U\xc5\xbeiva v jahanju, kickboksu, igranju bobnov in bowlingu. Eden izmed njenih najljub\xc5\xa1ih hobijev je tudi namizni tenis."